Árið 2008 fól vinnuhópur á vegum bresku ríkisstjórnarinnar samtökunum New Economic Foundation að fara yfir rannsóknir á áhrifaþáttum vellíðanar og finna aðferðir til að auka vellíðan og lífshamingju . Samtökin fóru yfir rannsóknir ríflega 400 rannsakenda víða um heim og tóku saman þær aðferðir sem höfðu sterkastan rannsóknargrunn að baki . Fimm leiðir að vellíðan , eða „ Five Ways to Wellbeing “ , eru afrakstur þeirrar vinnu og má sjá þær hér : 1 . Myndaðu tengsl Myndaðu tengsl við fólkið í kringum þig , fjölskyldu þína , vini , samstarfsfólk og nágranna . Ræktaðu tengslin heima hjá þér , í vinnunni , í skólanum og þínu nánasta umhverfi . Líttu á þessi tengsl sem hornsteina lífs þíns og gefðu þér tíma til að hlúa að þeim . Að byggja upp þessi tengsl styrkir þig og auðgar líf þitt á hverjum degi . Leiðir til að efla tengslin eru fjölmargar . Tilvalið er að gera eitthvað saman og skapa með því góðar minningar . Það eflir líka tengslin að hjálpast að við þau verkefni sem fyrir liggja . 2 . Hreyfðu þig Farðu út að ganga eða í sund . Dansaðu . Hreyfing færir þér vellíðan og mikilvægast er að finna hreyfingu sem þú hefur gaman af og hentar líkamlegu ástandi þínu og getu . Það eykur líkurnar á að það takist ef þú færð vin eða ættingja til að vera með þér í hreyfingunni . Flestum finnst bæði skemmtilegra og auðveldara að hreyfa sig með öðrum . Haltu í forvitnina . 4 . Settu þér markmið sem þú munt hafa gaman af að ná . Það er skemmtilegt að læra nýja hluti og eykur sjálfstraustið . 5 . Gefðu af þér Gerðu eitthvað fallegt fyrir vil þinn eða ókunnuga manneskju . Taktu þátt í félags - eða sjálfboðastarfi .